ابن حميدو

فيلم ابن حميدو هو فيلم مصرى انتج سنة 1957 . بطولة اسماعيل ياسين و هند رستم و احمد رمزى و زينات صدقى و عبد الفتاح القصرى و سعاد احمد و توفيق الدقن و رياض القصبجى

 تمثيل 
 احمد رمزى:حسن. ملازم پوليس
 اسماعيل ياسين:حميدو.صول پوليس
 عبد الفتاح القصرى:الريس حنفى.صياد
 سعاد احمد:مرات الريس حنفى. ام حميده و عزيزه
 زينات صدقى:حميده.البنت الكبيره
 هند رستم:عزيزه . البنت الصغيره
 توفيق الدقن:الباز.سمسار مراكب
 نيللى مظلوم:لاتانيا ريسة عصابة مخدرات
 ايلين دياتو:ماريز من عصابة المخدرات
 حسن حامد : من عصابة المخدرات
 الطوخى توفيق:من عصابة المخدرات
 رياض القصبجى:الشاويش عطيه ف قسم الپوليس
 حسن اتله :عسكرى تفتيش العربيات

 حكاية فيلم ابن حميدو 
ابن حميدو ( اسماعيل ياسين) و حسن ( احمد رمزى ) پوليس فى مأموريه سريه فى السويس للقبض علا عصابة مخدرات فيقابلو عزيزه ( هند رستم ) و حميده ( زينات صدقى) لما كانو بيصطادو سمك بعدين يقول حسن و حميدو للريس حنفى ( عبد الفتاح القصرى ) انهم جم السويس يشتغلو صيادين فيتعرفو علا الباز ( توفيق الدقن ) اللى الريس حنفى عايز يجوزه بنته عزيزه و لكن عزيزه ما كانتش بتحب الباز . حسن و عزيزه يحبو بعض و حميدو و حميده يحبو بعض و تظهر العصابه فتطلب ريستها ( نيللى مظلوم ) من حنفى اتنين رجاله عشان يساعدوهم فى رحلة علا شط البحر الأحمر فيروح حميدو و حسن معاهم علا انهم مساعدين الريس حنفى و لكنهم يروحو عشان يقبضو علا العصابه لكن العصابه تشك فى امرهم فيكتشفو ان حميدو و حسن پوليس فتشتبك العصابه مع حميدو و حسن فى عراك عنيف لحد القبض علا العصابه و يكتشف حسن ان الباز افندى فرد من افراد العصابه فيقبضو عليه قبل ما يتجوز عزيزه و يتجوز حميدو من حميده و يتجوز حسن من عزيزه

 اشهر افيهات فيلم ابن حميدو 
 كلمتى مش ممكن تنزل الارض . حنفى . خلاص هتنزل المره دى بس اعملى حسابك المره الجايه مش ممكن تنزل ابدن
 انعم و اكرم دا اسم والدك ؟ شايف يابا اهم ابتدو يأبحو. دى مش اباحه يا عزيزه دا جهل بعيد عنك
 نورماندى تو..تو.. تو
 تعيش ام حميده سيدة البحار.مش عايزه هتاف خاص عايزه هتاف عام. يعيش البحر الاحمر المتوسط
 سيرى يا نورماندى بسم الله مجراكى و مرساكى (غرقت المركب اول ما عامت)
 راجل ابن راجل عليه جرافته ترد الروح
 وحياتك عمرى ما حبيتك .خلاص نسيتى كلامك معايا . لا مانسيتوش بس يعنى مش عشان باكلمك بذوء ابئا باحبك .لا يا شيخه و نسيتى كمان ضحكك معايا . هو يعنى مش عشان ضحكت لك علا نكته بايخه ابئا باموت ف دباديبك
 الوحش الكاسر الاسد الغادر انسان الغاب طويل الناب

 لينكات برانيه 
 يوتيوب ابن حميدو
https://m.youtube.com/watch?v=5pdNWph8crI

 مصادر 
 السينما.كوم
https://elcinema.com/work/1003191/

تصنيف:افلام مصريه